Helbertus miles, dedit sancto stephano, et canonicis de Agnnino fonte, totum alodium suum quod est in finibus Maresc, et Faveroleis, et in riveria Suisetæ dimidium prati, cujus alterum dimidium, tenet domno Molmenti. Testes inde sunt. Petrus de Viler, et Malgerius, Milo miles de Coclea et Hugo atque Gauterius nepotes ejus, conversionis voto ad Puteolum venerunt, ubi fratres de Agnnino fonte, pius habitaverunt, qui de suo salute solliciti, dederunt eisdem fratribus, totum alodium suum, quod ad Roserias possiderunt. Dedit ergo idem Milo, integrum Viridiarii mansum ad Roserias situm quod ei specialiter mater ejus Arsendis attribuit. Testes sunt Bartolomeus et Rodulfus fratres Hugonis de Maresc, qui etiam dederunt quod ad Roserias possidebant. Idem Hugo Morellus, et Hugo de Gyeio, cum conjuge sua et filio Odone, dederunt terram, Veneretii filii David, Item, Hugo de Giego dedit secturam prati, ad Montem Bruxonem, cum laude uxoris suæ, et filii, acceptis pro inde duobus, solidis. Item apud Roserias possidet domus Agnnini fontis, pratum Girodi, quod dederunt ei Petrus de Viler, et Durannus, cum laude fratris sui Raynaudi. Item Hugo Morellus dedit omnem terram juris sui, situm in Rivo Bovali. Item, in Rivo Bovali dedit omnem quod possidebat Petrus filius Algerii, laude Duranni comparticipis sui. In summitate Rivi Bovalis, est petiola prati, qua dedit Fulco, cum concensu Johannis filii sui.